പുതിയ അധ്യയന വര്ഷത്തെ വരവേല്ക്കാന് സജ്ജമായി ഗതാഗത വകുപ്പ് ദോഹ: ആഗസ്റ്റ് 29ന് പുതിയ അധ്യയന വര്ഷം തുടങ്ങുേമ്ബാള്, ഒരുക്കങ്ങളുമായി ഗതാഗത ജനറല് ഡയറക്ടറേറ്റ് പൂര്ണ സജ്ജമാണെന്ന് ട്രാഫിക് ബോധവത്കരണ വിഭാഗം മേധാവി കേണല് മുഹമ്മദ് റാദി അല് ഹാജിരി പറഞ്ഞു. എല്ലാ വര്ഷവും പോലെ ഇത്തവണയും രാജ്യത്തിെന്റ വിവിധ ഭാഗങ്ങളിലായി സ്കൂളുകള്ക്ക് സമീപപ്രദേശങ്ങളില് സുരക്ഷയും സംരക്ഷണവും നല്കുന്നതിന് വകുപ്പ് സജ്ജമായിട്ടുണ്ടെന്നും എല്ലാ തയാറെടുപ്പുകളും പൂര്ത്തിയായതായും കേണല് അല് ഹാജിരി കൂട്ടിച്ചേര്ത്തു.സ്കൂളുകളില്നിന്ന് പുറത്തേക്കും സ്കൂളുകളിലേക്കുമുള്ള എല്ലാ റോഡുകളിലും പൊലീസ് പേട്രാളിങ് ശക്തമാക്കുമെന്നും പ്രധാന റോഡുകളോടും ഇന്റര്സെക്ഷനുകളോടും ചേര്ന്ന് കിടക്കുന്ന സ്കൂള് റോഡുകളില് പേട്രാളിങ് കൂടുതല് ശക്തമാക്കുമെന്നും സമഗ്രമായ പദ്ധതികള് ആവിഷ്കരിച്ചിട്ടുണ്ടെന്നും അദ്ദേഹം വ്യക്തമാക്കി. പ്രധാന ഇന്റര്സെക്ഷനുകളിലും റൗണ്ട് എബൗട്ടുകളിലും സ്കൂള് സമയങ്ങളിലെ തിരക്ക് കുറക്കുന്നതിനായി പൊലീസിനെയും പേട്രാളിങ് വാഹനങ്ങളെയും വിന്യസിക്കും. ഗതാഗതക്കുരുക്ക് കുറക്കുന്നതിന് സമാന്തര മാര്ഗങ്ങള് ആവിഷ്കരിക്കും. വിദ്യാര്ഥികളുടെ പോക്കുവരവ് കൂടുതല് സുരക്ഷിതമാക്കുന്നതിന് വകുപ്പ് സര്വ സന്നാഹമാണെന്നും അദ്ദേഹം അല് ശര്ഖ് ദിനപത്രത്തിന് നല്കിയ അഭിമുഖത്തില് വ്യക്തമാക്കി. വിദ്യാര്ഥികള്ക്കിടയില് ബോധവത്കരണം ശക്തമാക്കുന്നതിന് പ്രത്യേക ബോധവത്കരണ പരിപാടികള് തയാറാക്കിയിട്ടുണ്ട്. കൂടുതല് വിദ്യാര്ഥികളിലേക്ക് ബോധവത്കരണം എത്തിക്കുന്നതിന് വെര്ച്വല് റിയാലിറ്റി സാങ്കേതികവിദ്യകളുടെ സഹായവും തേടും. ഗതാഗത നിയമങ്ങള് സംബന്ധിച്ചും സുരക്ഷ നടപടികളുമായി ബന്ധപ്പെട്ടും എല്ലാ സ്റ്റാന്ഡേര്ഡുകളിലെയും വിദ്യാര്ഥികള്ക്കിടയില് ബോധവത്കരണം സൃഷ്ടിക്കുകയാണ് ലക്ഷ്യം അദ്ദേഹം പറഞ്ഞു. അധ്യയനവര്ഷത്തിലുടനീളം വിദ്യാര്ഥികള്ക്കിടയിലെ ബോധവത്കരണ പ്രക്രിയ നീളുമെന്നും അദ്ദേഹം സൂചിപ്പിച്ചു.